**Otázky k PTK na obstaranie** **CORBS systému pre NBS**

1. Považujete opis predmetu zákazky (ďalej ako „OPZ“), ktorý poskytol verejný obstarávateľ, za jasný, určitý a zrozumiteľný z pohľadu jednoznačného definovania predmetu zákazky?

Ak nie, uveďte prosím dôvody a konkrétne návrhy na doplnenie OPZ.

1. Identifikovali ste na základe OPZ prekážky, ktoré vám neumožňujú predložiť, kvalifikovanú ponuku?
2. Sú zrozumiteľné všetky požiadavky na predmet zákazky – prílohy 1 a 2 OPZ? Ak nie, ktorá konkrétna požiadavka nie je pre Vás dostatočne zrozumiteľná a z akého dôvodu? Ako ju navrhujete upraviť aby bola zrozumiteľná?
3. Sú nastavené podmienky účasti v oblasti referencií a expertov primerané vo vzťahu k predmetu zákazky? Ak nie, uveďte dôvody a návrhy konkrétnych úprav.
4. Koľko subjektov na trhu, podľa Vášho názoru, spĺňa nastavené podmienky účasti?
5. Identifikovali ste nejakú skutočnosť v podmienkach účasti, ktorá by Vám bránila v účasti v plánovanej súťaži alebo túto účasť sťažila? Ak áno, uveďte ako ju navrhujete zmeniť, aby Vám nebránila, alebo nesťažovala účasť v plánovanej súťaži.
6. Plánovaná lehota na predloženie ponuky bude 45 kalendárnych dní. Je uvedená lehota pre Vás dostatočne dlhá? Ak nie je, uveďte prosím dôvod a čas, o aký ju navrhujete predĺžiť.
7. Sú pre Vás popísané požadované výstupy projektu a ich forma zrozumiteľné? Ak nie, prosím uveďte ktoré sa vám javia problematické a prečo?
8. Uveďte prosím vzhľadom na predmet zákazky a prístup k realizácii projektu aké sú podľa Vás závažné riziká spojené s implementáciou CORBS systému?
9. S akými najčastejšími prekážkami ste sa doteraz pri realizácii porovnateľného predmetu zákazky a prístupu k realizácii projektu stretli a ako ste sa s nimi vysporiadali?
10. S prihliadnutím na zadanie projektu považujete určený čas na implementáciu v rozsahu max. 18 mesiacov za dostatočný?
11. Projektový plán počíta s poskytnutím Vášho štandardného SW pre účely následných projektových aktivít v lehote 3 mesiacov od začiatku projektu. Považujete určený čas na dodanie za realizovateľný? Ak nie, akú dobu navrhujete a z akého dôvodu?
12. Aká je podľa Vás indikatívna predbežná hodnota zákazky (PHZ)? Môžete prosím vyplniť tabuľku v dokumente: PTK\_CORBS\_Priloha\_B\_PHZ\_Predpokladaná hodnota zákazky.xls. Ak nie, akú štruktúru ceny navrhujete? Doplňte prosím priamo v xls. Dokumente.
13. Počas implementácie riešenia predpokladáme, že budúci dodávateľ bude vykonávať pre používateľov priebežné ukážky funkčnosti nového systému na dodávateľom zriadenom testovacom prostredí s cieľom zabezpečenia predbežnej spätnej väzby. Je takýto prístup vhodný a realizovateľný? Ak nie je, zdôvodnite nám to prosím.
14. Je AML priamo súčasťou Vášho produktu, resp. ako je integrovaný ak je to samostatný produkt? Je Váš modul priamo prepojený na externé databázy a aké? Aké formy zákazníckej parametrizácie umožňuje bez potreby realizácie zmenových požiadaviek?
15. Umožňuje Váš produkt napojenie na iné systémy verejného obstarávateľa (on-premise) s vytvorením real-time komunikácie z pohľadu zabezpečenia bezproblémovej obsluhy zákazníka pre front-end pracovníkov pri realizácii hotovostných aj bezhotovostných operácií?
16. Po oboznámení sa s navrhovanými podmienkami účasti máte záujem sa zúčastniť pripravovanej súťaže na realizáciu predmetu zákazky?
17. Sú nami špecificky stanovené bezpečnostné požiadavky na riešenie zrozumiteľné a realizovateľné? Ak nie, prosím zdôvodnite.
18. Akým spôsobom riadite informačnú bezpečnosť v takýchto riešeniach? Máte zavedený napr. systém riadenia informačnej bezpečnosti a aké legislatívne alebo štandardizačné rámce napĺňate? Akým spôsobom sa dokáže zákazník pred a počas kontraktu uistiť o bezpečnosti svojich dát a poskytovaných služieb?
19. Identifikovali ste vo zverejnených dokumentoch v rámci PTK nejakú skutočnosť, na ktorú by ste sa chceli verejného obstarávateľa spýtať, resp. ktorá Vám je nejasná, alebo nezrozumiteľná?
20. Aké významné nákladové faktory vstupujú do celkovej ceny predmetu zákazky v zmysle návrhu predmetu zákazky? Zároveň, prosím, vyjadrite ich vzájomný nákladový % pomer vo vzťahu k celkovej cene za predmet zákazky.
21. Ak by verejný obstarávateľ uvažoval o aplikovaní iného kritéria na vyhodnotenie ponúk, ako je najnižšia cena, aké iné kritérium odlišné od ceny považujete za vhodné/primerané?
22. Viete ako potencionálny uchádzač splniť všetky požiadavky verejného obstarávateľa na predmet plánovanej zákazky sám alebo predpokladáte, že budete potrebovať subdodávateľa?
23. Sú požadovaní experti pre kompletnú realizáciu riešenia a projektu z Vášho pohľadu dostatoční, alebo Vám určitý expert, rola, vzhľadom na predmet zákazky, chýba? Prípadne máte za to, že je niektorý z požadovaných expertov vzhľadom na predmet zákazky nadbytočný? Prosím, špecifikujte konkrétnu rolu aj s popisom, ktorá Vám pre takéto riešenie chýba, alebo naopak, určite rolu, ktorá je podľa Vás pre riešenie nepotrebná.
24. Aké informácie alebo dokumenty nad rámec už poskytnutých potrebujete poznať pre riadne ocenenie predmetu zákazky?
25. Máte už úspešné referencie s dodávkou rovnakého alebo obdobného predmetu zákazky, ako je predmetom týchto PTK? Ak áno, koľko ich približne máte za posledných 5 rokov?
26. Je štruktúra a umiestnenie platobných míľnikov z pohľadu životného cyklu projektu vhodná? Ak nie, prosím uveďte zmenu s % návrhom rozdelenia ceny predmetu.